Tervetuloa Jerusalem studioon!
Suurin ja välittömin uhka Israelille -
on israelilaisviranomaisten mukaan -
Iranin tukema libanonilaisryhmä Hizbollah.
Se on viime vuosina kasvattanut merkittävästi sotavalmiuksiaan.
Hizbollah on kansainvälisesti määritelty terrorijärjestöksi.
Se on avoimesti julistanut tavoitteekseen Israelin tuhoamisen.
Se sotii tällä hetkellä Syyrian sodassa Assadin rinnalla -
ja jatkaa aseistautumista seuraavaa Israelin vastaista sotaa varten.
Tämän Iranin tukeman järjestön nykytilanteesta -
ja konfliktin mahdollisuudesta sen kanssa keskustelevat -
reservin eversti Miri Eisen, -
tiedustelu- ja turvallisuus- asiantuntija IDC Hertzliasta, -
analyytikkomme Amir Oren -
ja Jerusalem Postin kolumnisti, reservin eversti Reuben Ben Shalom.
Herra Oren, mikä on Hizbollahin tilanne nyt?
Kun katsotaan tämän päivän Lähi-itää, -
kuka on pisimpään hallinnut johtaja, -
nyt kun Saddam Hussein, -
Mubarak ja Gaddafi ovat poissa?
Hassan Nasrallah.
Hän nousi valtaan tasan 25 vuotta sitten -
Israelin murhattua hänen edeltäjänsä Abbas al-Musawin helikopteri-iskulla.
25 vuoden aikana Nasrallah on saanut paljon kokemusta.
Hän on tehnyt muutamia virheitä, jotka hän on myöntänyt, -
esimerkiksi iskiessään Israelin saattueeseen vuonna 2006.
Siitä alkoi toinen Libanonin sota.
Nyt hän vain odottaa hyvää tilaisuutta.
Hänen on autettava Iranin tukemaa Assadin hallintoa.
Hän valmistautuu kyllä seuraavaan taisteluun Israelia vastaan.
Eversti Eisen, Syyriassa sanotaan, -
että Assadin hallinnon menestys johtuu suurelta osin -
Hizbollah-järjestöstä.
Niin Aleppon alueella kuin Damaskoksen esikaupungeissakin -
Hizbollahista on tullut merkittävä vastus Isisille, Jabhat al-Nusralle, -
ja muille Assadin hallintoa uhkaaville järjestöille.
Miten tärkeä Hizbollahista on tullut Assadin hallinnolle -
Iranin ja Venäjän tuen rinnalla?
Aluksi juuri Hizbollah piti Assadin vallassa.
Samaan aikaan -
Tunisiassa ja Egyptissä, -
ja sitten Libyassa ja Jemenissä -
diktaattorit kaatuivat toinen toisensa perään.
Miksi Assad pysyi vallassa? Hän kutsui Hizbollahin apuun.
Hizbollah on sotinut Syyriassa vuoden 2011 lopusta asti.
Hizbollah ei lähettänyt sinne varsinaisia maavoimia, -
mutta sellaisiksi ne joukot ovat kehittyneet.
Heillä on vahva idealistinen näkemys Syyriasta pelikenttänä, -
jossa he sotivat Yhdysvaltoja ja sionisteja vastaan.
Hizbollah on noussut Syyrian vahvimmaksi sotavoimaksi.
Se sotii kaikkialla Syyriassa Bashar al-Assadin puolesta.
Herra Ben Shalom, mitä mieltä olette?
Monet sanovat, että Hizbollah on oppinut ja vahvistunut, -
mutta muutos on sitäkin suurempi.
Terrorijärjestö on muuttunut -
täysimittaiseksi armeijaksi.
Viime marraskuussa sen ei tarvinnut kuin marssia -
Damaskoksen erään esikaupungin läpi.
Se on muuttanut terrori- ja sissitaktiikkansa -
armeijan taktiikoiksi, joihin kuuluvat panssarivaunut ja ilmatuki.
Ennen se ampui raketteja Israeliin ilman maajoukkojen tukea.
Nyt se valmistelee aivan erilaista hyökkäystä kuin vuonna 2006.
Herra Oren, kuten herra Ben Shalom kertoi, -
Hizbollahin sotilaalliset valmiudet ovat kasvaneet, -
ja sen strateginen ajattelu ja teknologia ovat laajentuneet.
Teknologia on yleensä ratkaisevassa osassa taistelukentällä.
Se on alkanut saada strategisesti ratkaisevia aseita.
Sillä on lennokkijärjestelmiä.
Se on yksi tärkeimmistä ryhmistä, -
jotka ovat pommittaneet vastoin tahtoaan siviiliväestöä Aleppossa -
CIA:n ja muiden raporttien mukaan.
Miten Israel valmistautuu yhteenottoon Hizbollahia vastaan?
Miehittämättömät lentokoneet tarjoavat Hizbollahille -
ilmavoimien korvikkeen.
Hizbollah on puoliarmeija, -
mutta sillä ei ole panssarijoukkoja eikä ilmavoimia.
Ainakin tunteiden tasolla lennokit korvaavat sen puutteen -
ja ehkä joitakin itsemurhaiskuja.
Tärkeämpiä ovat kuitenkin teoreettiset näkökohdat.
Hizbollah on analysoinut viimeisintä yhteenottoa 11 vuotta sitten.
Se ymmärsi, ettei Israel anna sen taistella enää kuukautta pidempään.
Israel pyrkii lyhytaikaiseen leimahdukseen, -
3―7 päivään.
Israelin isku tulee siis olemaan massiivinen.
Sinä aikana Hizbollah haluaa jonkinlaista symbolista menestystä, -
kuten israelilaisen kylän tai tukikohdan miehittäminen.
He tietävät, että Israel ajaa heidät ulos, -
mutta video osoittaisi heidän nostaneen lippunsa -
Israelin maaperällä.
Tämähän on myös kerrontasotaa.
Lisäksi on otettava huomioon -
Libanonin kansallisen armeijan ja Hizbollahin uusi yhteistyö.
Libanonin uusi presidentti, entinen kenraali Michel Aoun -
valittiin Hizbollahin tuella.
Hän on sanonut, että armeijan ei pitäisi olla Hizbollahia vastaan, -
vaan Hizbollah voisi täydentää Libanonin armeijaa.
Itse asiassa Hizbollah on armeijaa tärkeämpi ja vahvempi.
Sen seurauksena Israel ei pidä Libanonia enää koskemattomana.
Viimeksi USA:n presidentti Bush ja ulkoministeri Rice kielsi Israelia -
iskemästä Libanonin infrastruktuuriin.
Niin ei tapahdu seuraavassa sodassa, -
koska Libanonin kansa ja armeija tekevät yhteistyötä Hizbollahin kanssa.
Olen samaa ja eri mieltä. USA:n tilanne on tosiaan erilainen.
Mutta kysyn sen, mitä kysyimme 11 vuotta sitten: -
onko Hizbollah libanonilainen, arabiankielinen šiiajärjestö, -
joka haluaa vallata Libanonin, -
vai onko se Iranin tukema šiiarintaman osa?
Se voi olla kumpaakin, -
mutta se näyttää olevan muuttamassa muotoaan.
En oikein tiedä, mikä meitä on vastassa seuraavalla kerralla.
He ottavat Libanonin suojelukseensa.
Yhä useammat Libanonin maroniitit pitävät Hizbollahia suojelijanaan.
Nasrallah puhuu enimmäkseen kahta ryhmää vastaan: -
Syyrian jihadistisia sunniryhmiä, sekä USA:ta ja sionisteja, -
jotka hän liittää yhteen.
Sodan kerronta on siis muuttunut.
Olen huolissani, mutta en usko heidän etenevän Israeliin asti.
Eversti Ben Shalom?
Tätä järjestöä tulisi pitää Iranin hyökkäystukikohtana.
Ennen siitä kiisteltiin, mutta nykyään se on tosiasia.
Se ei ole vain Iranin tukema ja rahoittama, -
vaan se on Iranin käsivarsi.
Iran myös käyttää sitä työkalunaan sopivassa tilanteessa, -
ellei tapahdu sellaista virhearviointia kuin vuonna 2006.
Iran käynnistää hyökkäyksensä, -
kun se haluaa kääntää huomion tälle alueelle, -
tai sattuu taas jokin väärinkäsitys.
En tiedä, milloin se tapahtuu, -
mutta koska Hizbollahin valmiudet ovat moninkertaistuneet, -
yhteenotto Israelin kanssa tulee ennemmin tai myöhemmin.
Libanonilaiset ovat kertoneet minulle, -
että šiiavähemmistöön kuuluvat libanonilaisnuoret pitävät -
kaikkea Israelin vastaista taistelua sankarillisena.
Nyt kun varsinaista yhteenottoa Israelin kanssa ei ole, -
Syyria on toiseksi paras.
He valmistautuvat seuraavaan taisteluun juutalaisvaltiota vastaan -
isiensä ja isoisiensä tavoin.
Mikä näkemys teillä on näistä libanonilaisnuorista?
Viimeiset 38 vuotta, Iranin vallankumouksen jälkeen, -
he ovat olleet koulutuksen tai propagandan kohteena, -
miksi sen haluaakin määritellä.
Asiat voivat kuitenkin muuttua.
Mainitsitte heidän isovanhempansa.
Osa heistä oli rajaseudulla asuvia šiioja, -
joiden kanssa juutalaisilla oli hyvät välit -
ennen Israelin valtion perustamista.
Šiialaisten asema on aina ollut huono.
Sanoitte heitä vähemmistöksi, -
mutta he ovat moniuskontoisen Libanonin suurin ryhmä.
Libanoniin voi tulla uusi perustuslaki, -
ja siitä järjestelmästä ehkä luovutaan, -
jossa presidentti ja armeijan päällikkö on kristitty, -
pääministeri sunnimuslimi ja parlamentin puhemies šiialainen.
Tämä keinotekoinen järjestelmä on vuodelta 1946.
Ehkä jonain päivänä Nasrallahista tulee Libanonin presidentti -
ja hän puhuu YK:ssa.
Silloin hänestä tulee käytännöllisempi ja maltillisempi.
Mietin Syyrian vaikutusta nuorten mielipiteisiin.
Syyriassa on paljon muitakin šiioja kuin Hizbollah, -
iranilaisia, afganistanilaisia, pakistanilaisia ja irakilaisia.
He taistelevat menestyksekkäästi Assadin puolella.
He ovat valloittaneet Aleppon takaisin. Nuoret näkevät nuo voitot.
Samanlainen trendi vaikutti Isisin ja al-Qaidan kohdalla, -
kun ne olivat voitokkaita.
Jos ne eivät voita, niihin suhtaudutaan toisin.
Vuonna 2006, vaikka Hizbollah väitti voittaneensa, -
sen rivit eivät täyttyneet niin kuin nyt.
Retoriikka siis riippuu käytännön tapahtumista.
Pelkään Syyrian tapahtumien vaikutusta Libanoniin.
Ainut vakauttava tekijä Syyriassa voi olla Bashar al-Assad, -
jota tukee Hizbollah, jota tukee Iran, -
jota tukee Venäjän konglomeraatti.
Iranilais-šiialaisen akselin voitto vahvistaisi entistäkin enemmän -
sen suosiota nuorten keskuudessa.
Etelä-Libanonissa Hizbollahia pidetään sankarina ja pelastajana.
Länsimaalaisena ihmettelen, -
mikseivät he kysy johtajiltaan, mitä he oikein tahtovat Israelilta.
He keksivät pikku kiistan nimeltä Shebaa Farms.
Mihin sitä tarvitaan?
Joka yhteenotossa Libanon on saanut niin kovan iskun, -
että kansan luulisi ajattelevan toisin, mutta niin ei ole.
Olen huolissani, koska seuraavasta yhteenotosta tulee raju.
Etelä-Libanonille siitä tulee tuhoisa.
Israel toimii entistä tehokkaammin, -
koska se ei enää jahtaa yksittäisiä Hizbollahin raketteja, -
vaan Libanonin hallinto joutuu maksamaan mukanaolostaan.
Herra Oren, Israelin puolustusvoimat julkaisivat tutkimuksen -
valmiuksiensa vahvuuksista ja heikkouksista seuraavassa sodassa.
Siitä tulee tuhoisaa Libanonille, mutta vaikeaa myös Israelille.
Kertoisitteko lisää siitä?
Kommentoisin sitä, kun Miri sanoi Assadia menestyksekkääksi.
Ette ilmeisesti kuunnellut entistä puolustusministeriä Ehud Barakia, -
joka sanoi kuusi vuotta sitten, että Assadin päivät ovat luetut.
No, ne on luettu tuhansiksi.
Syyrian armeija oli ennen se kohde, -
jota vastaan Israel ensi sijassa valmistautui taistelemaan.
Nyt se on Hizbollah.
Kun Israelin puolustusvoimat laatii oppejaan ja kouluttaa joukkojaan, -
se suuntaa huomionsa ja vakituiset joukkonsa pohjoisrintamalle.
Se voi olla Libanon, -
mutta myös Syyria ainakin Libanonin selustaan pääsemiseksi.
Libanonilaiset ymmärtävät, -
että vaikka 11 vuotta sitten Israel ei halunnut avata toista rintamaa, -
ja siksi Golan pysyi rauhallisena, -
nyt Israel saattaa koukata Etelä-Libanoniin idästä.
Siksi Hizbollahin on valmistauduttava moniin suuntiin.
11 vuotta sitten meillä ei ollut Iron Domea eikä muita torjuntaohjuksia.
Lisäksi Israel on rakentanut uusia komentokeskuksia -
ja eräänlaisen ydinjoukon, -
joka valmistautuu iskemään syvälle Libanoniin, -
syvälle Hizbollahin alueelle.
Hizbollah tietää, -
ettei siitä tule niin helppoa kuin miltä se näyttää paperilla.
Eversti Eisen, -
Hizbollahilla on kymmeniä tuhansia raketteja Israelia vastaan.
Iron Dome ei pysty suojaamaan kaikkia siviilikohteita.
Niitä sijoitetaan vain strategisille alueille.
Miten suuri ongelma se on Israelin puolustusvoimille?
Suuri siviiliuhrien määrä Israelissa vaikuttaa päätöksentekoon.
Huomautan eversti Ben Shalomin kommenttiin, -
että nyt 11 vuoden kuluttua toisesta Libanonin sodasta -
tehtyään kolme maahyökkäystä Gazaan -
Israel ottaa huomioon siviiliuhrit Libanonin puolella.
Emme saa maailmaa vakuuttumaan siitä, -
että sähkön ja veden pysäyttäminen kuuluu asiaan -
hyökätessämme Hizbollahia vastaan.
Jos maailma katsoo Israelin iskevän Libanonin väestöä vastaan, -
vaikka siihen kuuluisi strategisia kohteita, -
se olisi Israelille kova takaisku.
Ei siis ole kyse vain puolustautumisesta -
ja omien siviilien suojaamisesta, -
vaan meidän täytyy myös rajoittaa siviiliuhreja toisella puolella.
Sekin rajoittaa toimintakykyämme.
Olen samaa mieltä.
Hizbollah valmistelee strategisia yllätyksiä seuraavaan sotaan, -
ei vain lipun nostamista jollain Galilean kukkulalla -
tai kibbutsin valtaamista, -
vaan jotakin kerrontaa palvelevaa operaatiota, -
kuten kuvia libanonilaisesta lasten- tarhasta täynnä vauvojen ruumiita.
Kun ne kuvat julkaistaan, Israelilla menee useita päiviä -
asian selvittämiseen ja joukoille puhumiseen.
Hizbollah tietää, miten haavoittuvia olemme kerrontasodassa.
Tällä valeuutisten ja vaihtoehtoisten totuuksien aikakaudella -
maailma ei ehkä välitäkään siitä.
Olette kuitenkin oikeassa.
Israelin toiminnan oikeutus -
yritetään todellakin kiistää.
Nasrallah ja hänen sotapäällikkönsä ovat silti vieläkin bunkkereissaan.
11 vuotta Nasrallah on pelännyt Israelin salamurhaavan hänet.
He tietävät, että johtajat ovat iskujen kohteena.
Vuoden 2006 jälkeen siitä on tullut tavallista maailmalla.
USA on iskenyt vapaasti muun muassa Isis-johtajia vastaan.
Siitä tulee mieleeni kysymys siitä, -
että nyt kun Iran pitää Hizbollahia tärkeänä pelinappulanaan, -
osallistuuko Iran aktiivisesti sen seuraavaan sotaan Israelia vastaan?
Eikö se jo nyt osallistu toimittamalla 150 000 rakettia -
laukaistavaksi Israelia vastaan.
Yhtäkään niistä ei ole ammuttu -
Libanonissa tai Syyriassa.
Sanoisin, että Iran on hyvin aktiivinen.
En silti usko sen lähettävän maajoukkoja.
Syyrian ja Irakin tapahtumien vuoksi -
Iran ei halua lähettää varsinaisia maajoukkoja.
Se lähettää ehkä erikoisjoukkoja ja kaiken aseistuksen.
Iran on raporttien mukaan lähettänyt neuvonantajia -
ja al-Quds-prikaatin johtohahmoja.
Käykö näin Israelin vastaisessa sodassakin?
He ovat jo siellä.
Kansainvälisten lähteiden mukaan jo tammikuussa 2015 -
Israel tappoi erään iranilaiskenraalin Pohjois-Golanilla rajan tuntumassa.
Olemme puhuneet sotatantereen muutoksista.
Pohjois-Golan, Hermonin rinteet ja alueet Syyrian puolella -
ovat Hizbollahin aluetta.
Israel on pysäyttänyt aseita kuljettaneita laivoja.
Aseiden määrä ja laatu kertovat, -
mistä on kysymys.
Se on hallintojen välinen hanke.
Siellä on uusia meritorjuntaohjuksia, kuten laivaamme iskenyt C-802, -
olkapäältä laukaistavia ilmatorjuntaohjuksia, -
sekä uusia lennokkeja, sotavalmiuksien koko kirjo, -
kaikki pakattu ja lähetetty työkaluineen Hizbollahille -
suoraan iranilaistehtaalta.
Iranin ei itse tarvitse ampua edes paria Shihabia Israeliin.
Sodan aikaan taistelusäännöt ovat erilaiset.
Jos iranilaiskone tuo ohjuksia Damaskokseen tai Beirutiin, -
israelilaishävittäjät voivat pysäyttää ne.
Sitähän ne tekevät päivittäin.
Eivät niin kuin sodan aikaan.
Jos ne sodassa auttavat Israelin vihollisia, -
on oikeutettua ampua ne alas, vaikka siviiliuhreja tulisikin.
Iran on tähän asti huomioinut maansa yleisen mielipiteen, -
joka vastustaa siviiliuhreja.
Israelin ja Iranin suhteissa on mielenkiintoista, -
että meidän on helpompi taistella Hizbollahia vastaan -
kuin sodan aikaankin iskeä tahallaan suoraan Irania vastaan -
niin, että se on jäljitettävissä meihin.
Sodankin aikaan varoisimme suututtamasta Irania suoraan.
Korostan kuitenkin, että Iran on jo täällä aseineen.
Hizbollah ampuu niitä, mutta en sanoisi sitä pelinappulaksi.
Se on itsenäinen järjestö, jolla on hyvin läheinen suhde Iraniin.
Sillä on kuitenkin oma agendansa.
Eversti Ben Shalom, -
herra Oren puhui ohjelman alussa presidentti Aounista, -
joka kannattaa Hizbollahia jossain määrin.
Kun hänet valittiin presidentiksi Hizbollahin tuella, -
hän oli ensimmäinen Libanonin presidentti, -
jota Iranin ulkoministeri tuli tapaamaan Beirutiin, -
jotta iranilaiset olisivat ensimmäisinä kunnioittamassa häntä.
Miten läheiset siteet Libanonin armeijalla ja Hizbollahilla nyt on?
Se on arka asia.
Reserviasemanikin vuoksi joudun sanomaan näin, -
koska Yhdysvallat tukee Libanonin hallintoa -
ja varustaa sen armeijaa.
Israelin tiedustelu näkee, -
että toinen veljistä voi palvella Hizbollahia -
ja toinen Libanonin armeijaa.
Niiden yhteistyö ulottuu nyt presidenttiinkin asti.
Hizbollah ajoi marraskuun paraatissa amerikkalaisilla panssarivaunuilla.
Hizbollah kiisti niiden olevan Libanonin armeijan kalustoa.
Tästä arasta asiasta Israel, USA ja Libanonin hallinto keskustelevat.
Herra Oren, miten todennäköinen on -
Hizbollahin ja Israelin yhteenotto lähitulevaisuudessa?
Ei lähitulevaisuudessa.
Monien intressien sekä Iranin ja Hizbollahin yhteyksien takia -
yhteenotto on todennäköinen.
Imad Mughniyah työskenteli muuten sekä Hizbollahille että Iranille, -
kun hänet tapettiin mystisesti 9 vuotta sitten.
USA:n ja Iranin suhde on muuttunut USA:n uuden presidentin myötä.
Se vaikuttaa tälle alueelle, mutta en tiedä, mihin suuntaan.
En tiedä, tuleeko sota ensi kesänä vai vuosien päästä.
Meidän on tehtävä työtä kerronnan parissa.
Israelin armeijan pitäisi tehdä kansainvälistä yhteistyötä -
näyttääksemme maailmalle, mitä teemme.
Tässä kaikki tänään.
Kiitos, reservin eversti Eisen, herra Oren ja reservin eversti Ben Shalom!
Kiitos katsojille, näkemiin perjantaihin!
Olet juuri katsonut Jerusalem studio -ohjelman.
Mikäli ohjelma oli sinusta antoisa, voit tukea Heaven TV7 Jerusalemia.
Soita 0600-10077 tai käytä ruudun viitenumeroa.
Lahjoittaa voi myös PayPalin kautta.
Lahjoituksesi mahdollistaa Jerusalem studion.
Suomennos: Hannele Lehtoranta